Begoña Zabala

Begoña Zabala González (Txileko Santiago, 1950) abokatu feminista eta aktibista da.

 Ibilbidea 
300px|thumb|Begoña Zabala EHko V Jardunaldi Feministetan
Zuzenbidean lizentziaduna, Bizkaian aritu zen abokatu laboralista eta Ordena Publikoko irakasle diktaduran. Frankismoaren aurka borrokatzen aritua eta ekintzailea izan da etenik gabe 1970eko hamarkadatik aurrera Euskal Herriko mugimendu feministan 1976an Bizkaiko Emakumeen Asanblada sortu zenetik. Zabala Iruñera 1977an iritsi zen eta lehen lerrotik bizi izan zuen zezen plaza barruan zein kanpoan 1978ko Sanferminetako poliziaren erasoa. Abokatua izanik, gertaera haiek argitzeko adituen ikerketa batzordeko kide da. Emakume Internazionalistak taldeko kidea da, Iruñean. Emakumeen egoerari eta aldarrikapen eta borroka feministei buruzko hainbat artikulu argitaratu ditu, immigrazioaren eta indarkeria sexistaren inguruko gaietan bereziki.

Hedabideetan iritzi-artikuluen bidezko ekarpenak egin ohi ditu.Begoña ZabalaBegoña ZabalaBegoña Zabala   Eta baita hitzaldietan ere gai horien guztien inguruan feminismoaren ikuspegitik: emakumeen gorputzak, internazionalismoa, frankismoa eta transizioa, sanferminak eta abar.

2019an buruturiko Euskal Herriko V jardunaldi feministetan antolatzaile gisa parte hartu zuen, baita hizlari gisa ere bigarren eguneko Indarkeriarik gabeko bizitzak eraikitzen mahai ingur zentralean Indarkeria matxisten aurkako mugimendu feminista, feminismo instituzionalaren aurrean izenburuko ekarpena eginez.   

 Lanak 
 Liburuak 
 2018an, Feminismo, Transición y Sanfermines del 78.
 2008an Movimiento de mujeres, mujeres en movimiento.

 Lankidetzak obra kolektiboetan 
 2015ean Cuando el pueblo se organiza.
 2001ean La violencia sexista. Distintas aproximaciones.

 Erreferentziak 

 Kanpo estekak 
 EntreNos martxoa 8_ sobre los cuidados [Bideoa, 2019] Txefi Roco, Amaia Pérez Orozco, Yayo Herrero, Liz Quintana, Bego Zabala y Yolanda Jubeto.

Kategoria:Santiagotarrak (Txile)
Kategoria:Nafarroa Garaiko abokatuak
Kategoria:Emakume abokatuak
Kategoria:Euskal Herriko feministak
Kategoria:Euskal txiletarrak